20 տարի մեզ քարոզում էին ծովից ծով Հայաստան, հարեւան Թուրքիան ճիշտ նույն 20 տարում հենց Արեւմտյան Հայաստանում ամենաբարձր որակի ճանապարհներ է կառուցել։ Իսկ Գարեգին Բ կաթողիկոսի գահակալության ընթացքում Հայաստանում 100-ից ավելի եկեղեցիներ են կառուցվել. Պատկերացնու՞մ եք, թե քանի հարյուր կիլոմետր ճանապարհ կարելի էր կառուցել այդ միջոցներով՝ ապահովելով բարեպաշտ եւ հավատացյալ ժողովրդի անվտանգ երթեւեկությունը, խթանելով նրանց առեւտրական փոխհարաբերությունների զարգացումը եւ այլն։ Բարեկարգ ճանապարհից է սկիզբ առնում բարեկարգ գյուղը, քաղաքը, եւ դա պետության պարտականությունն է։ Քաղաքաշինության ոլորտի համապատասխան օրենքների պահանջների կատարման վերահսկողության խստացման եւ իհարկե՝ պետության կառուցած բարձրակարգ ճանապարհների առկայության պարագայում, մասնավորի մտքով այլեւս չի անցնի այլանդակել ճանապարհից այն կողմ գտնվող շրջակա միջավայրը։